
ULTA  jamdiu  me  admone- 
bant  5  ut  aliquam  Tibi  pro 
plurimis  Tuis  ,  ac  praeclaris  in  me  meri- 
tis  contenderem  grati  animi  significationem 


/  / 

exhibere  .  Etenim  cum  primum  ccclciiiasti- 
ci  ,  ut  vocant ,  hominis  agendas  partes  sti- 
scepi  in  hac  Catholicae  Religionis  Sede  ,  at- 
que  arcc  munitissima  ,  eximia  statim  sin* 
gularis  beneficentiae  erga  me  Tuae  exper- 
tus  siun  areumenta  ,  cum  scilicet  Te  man- 
dante  ad  eum  legatus  sum  profectus  ,  quem 
Tu  pridem  in  sacrum  Eminentissimorum  Pa- 
trum  Coilegium  cooptaveras  .  Ex  illo  jam 
tempore  vix  dici  potest  quanta  me  semper 
facilitate  ,  quantaque  indulgentia  sis  prose- 
cutus  .  Vidcbam  interim  testificandae  meae 
in  Te  voluntatis  nullam  satis  idoncam  mihi 
copiam  suppetere  ,  qui  nondum  prorsus  con- 
iirmata  aetate  ,  nec  ingenio  doctrinaeque  co- 
pia  ,  nec  rerum  usti  atque  experientia  va- 
lerem  ,  quibus  fretus  quidquam  tandem  co- 
nari  possem  ,  quod  ab  Augustissimi ,  de- 
que  me  optime  meriti  Principis  dignitate 
non  abhorreret  .  Tot  hisce  ad  perficien- 
dum  ,  quod  mihi  maxime  erat  in  votis ,  et 

esse  oportebat  ,  difficultatibiis  ct  obstacu- 
]is  occurrit  in  tempore  eadem  illa  comitas 
Tua  5  qua  ego  antea  semper  usus  fueram 
longe  liberalissima  .  Cum  enim  humanissi- 
mis  ultro  verbis  me  jussisti  funebri  lauda- 
tione  prosequi  amplissimum  probatissimum- 
que  Hegem  VICTORIUM  AMEDEUM  ,  cui 
Tute  solemni  parentare  pompa  statuisses  , 
viam  tum  mihi  visus  es  explanare  ,  per  quam 
gravissimo  itemque  honestissimo  in  Te  offi- 
cio  demum  satisfacere  ex  sententia  possem  : 
si  nempe  quae  de  illo  dixissem  coram  Te 
eidem  justa  solvente  ,  typis  exinde  manda- 
ta  Tibi  inscriberem  Tuo  patrocinio  tuen- 
da  5  Tuoque  nomine  commendanda  .  Ita 
plane  Intelligebam  fore  ut  expressa  in  Te 
extaret  imago  supremi  illius  bonorum  om- 
iiium  Datoris  ,  cujus  fungeris  vice  in  ter- 
ris  5  quique  non  recusat  quin  homines  eis- 
dem  Numen  suum  donis  profiteantur  ,  et 
colant  5    quae    ab  una    ipsius    munificenti^. 

accepemnt  :  Ipsam  itidem  liberalem  op- 
pido  et  egregiam  animi  tui  magnitudinem 
omnes  suspexere  quotquot  vel  ab  exteris  ter- 
rarum  plagis  Te  hactenus  convenerunt  viri 
principes  ^  et  non  vulgari  sapientiae  atque 
eruditionis  laude  praestantes  ,  vel  solertissi- 
mum  Moderatorem  y  et  amantissimum  nacti 
sunt  Pastorem  ac  Patrem  .  Quanta  exinde 
accesserit  artibus  optimisque  disciplinis  co- 
pia  et  alacritas  ,  quae  nova  soli  ubertas  , 
quaeque  Urbis  dignitas  atque  amplitudo  ex- 
titerit ,  neque  instituti  mei  est  hoc  loco  ef- 
ferre  ,  neque  ellerri  tua  moderatio  patitur  ; 
Haec  certe  aliaque  bene  multa  ingenii  tui 
vere  magni  ac  munificentissimi  documenta 
praedicabit  sera  posteritas  :  ubi  autem  nove- 
rit  ea  Te  praestitisse  temporibus  difficillimis, 
atque  immani  curarum  mole  obrutum  ac  va- 
rietate  distentum  ,  aequanimitatem  illam  mi- 
rabitur  singularem  ,  quam  nihil  quantumvis 
asperum  ac  salebrosum  commovere  aut  exte^ 


V 

niiare  unquam  potuit ,  quaque  factum  est ,  ut 
quae  communi  bono  cognosceres  expedire  , 
christianaeque  Reipublicae    columen  et  in- 
crementum  spectare  mature  omnia  provide- 
ris  et  apprime  perfeceris  .  Ego  vero  eo  Tibi 
me  plus  debere  existimabo  ;  quo  minus  ia 
me  esse  facultatis  perspexero    ad    quamvis 
minimam  promeritis  Tuis  gratiam  reteren- 
dam  .  lUud  praeterea  mihi  optatissimum  ma- 
ximeque  opportunum  video  contingere,  quod 
tenue  hoc  ingenii ,  et  diligentiae  meae  spe- 
cimen  aequo  Te  animo    excepturum  certo 
scio   5    quippe  quod  quantumcumque  est  , 
dici  haberique  vere  potest  Tuum  .  Attamen 
tot  licet  tantisque  clementiae  Tuae  monu- 
mentis  auctus  ,  et  cumulatus  aliquid  mihi 
animadverto  in  posterum  desiderandum  su- 
peresse  ,    ut  videlicet  talem  me  aliquando 
praestare  valeam  ,  qualem  Tu  beneliciis  in 
me  conferendis  esse  voluisti  .  Id  ferme  est , 
quod  jam  nunc  ,  et  vehementer  exopto  ,  et 

ad  Tuae  Sanctitatis  Pedes  provolutus  pol- 
liceor  ex  animo ,  et  Deo  auspice  a  me  per- 
fectum  iri  confido  ;  quem  quidem  enixe  ro- 
gare  non  desinam  ,  vit  Te  diu  sospitet ,  no- 
visque  in  dies  opibus  ditet  infinitae  largi- 
tatis  suae  ad  bonorum  omnium  solatium  , 
ad  populi  Romani  incolumitatem  et  decus  , 
ad  universae  Ecclesiae  praesidium ,  et  or- 
namentum  . 


O    R    A    T    I    O 


Aplentisslmo  Del  0.  M.  consilio 
facmm  est ,  BEATISSIME  PA- 

TER  ,  ut  ea  aetate  cum  effraenis 
novandarum  reaim  libiclo  domlnatur  ,  cum  tanquam 
infesta  Reipublicae  bono  Regum  jura  traducuntur , 
cum  regium  nomen  quasi  aliquod  servitutis  signum 
delendum  esse  contenditur  ;  ea ,  inquam  ,  aetate  re- 
gali  in  solio  Viros  sedere  Europa  inspexerit  mode- 
stissimos  et  continentissimos  ,  qui  ob  acerrimum 
tuendae  publicae  salutis  ,  promovendaeque  fclicitatis 


studium  non  solum  ociilos  populomm  suae  ciirae 
commissorum  in  sui  admirationem  inflexerint  ,  ve- 
rum  etiam  eoriimdem  animos  fide  sibi  ac  observan- 
tia  devinxerint  singulari  .  Ita  scilicen  universi  or- 
bis  providentissimus  Gubernator  monitos  quidem  Re- 
ges  voluit ,  ne  credita  sibi  potestate  contra  commu- 
nis  officii  normam  abuterentur :  populos  autem  ,  ne 
pkis  aequo  blandientis  eloquentiae  lenocinio  ab  per- 
versis  hominibus  capi  se  sinerent  :  cum  perspectuni 
haberent  magis  sibi  amandam  ,  quam  formidandam 
potentiam  illius  Regis  ,  qui  non  tam  Dominus  ,  quam 
Pater  ipsomm  utilitati  curandae  et  coercendae  pra- 
vomm  hcentiae  esset  a  Deo  constitutus  . 

Neque  vero  mihi  opus  est  singulos  percensere 
quos  ipsi  aut  non  multo  antea  vidimus ,  aut  etiam- 
num  videmus  rerum  summam  administrare ,  et  quo- 
rum  idcirco  aut  adhuc  viget  omnium  infixa  menti- 
bus  recordatio  ,  aut  aciem  quotidiana  capit  huma- 
nissima  et  liberahssima  regnandi  ratio  et  disciphna  . 
De  his  satis  pro  instituto  meo  a  me  dictum  existi- 
mabo,  si  unum  VICTORIUM  AMADEUM  nomi- 
navero ,  non  ita  pridem  e  vivis  importuno  fato  prae- 
reptum  ,  qui  traditas  sibi  patrii  regni  habenas  ita 
rexit  ,  ut  quamvis  satis  etiamdnm  vigente  aetate 
arripuerit  ,  et  nonnisi  jam  ingravescente  dimiserit ; 
dimittere  tamen  omnino  non  debuisse  videbatur .  Me- 


rnorla    retinet   unnsquisqne    nostrum   quam  acerbus 
^juamque   inusltatus   moeror   omnium  perculerit  ani- 
mos  ,  cum  primum  nunciatum  est  ,  VICTORIUM 
diem  supremum  obiisse .   Atqui  duos  jam  annos  tam 
infirma  erat  valetudinc ,  ut    suis  metum   non   semel 
injecerit  ,    ne  optimo  Principc  amantissimoque  Pa- 
rente  in  summis   rerum    angustiis   et   difficultatibus 
orbarentur .  Fama  scilicet  jam  ex  illo  tempore ,  quo 
is   cofepit   imperii  frenum   moderari  ,  longe  lateque 
percrebuerat  :    in   uno  VICTORIO    omnes    eximii 
gentium  rectoris  dotes ,  ac  decora  conspirare  .  Haec 
ego  mecum  recolens  ,  cum  gravissima  mihi  et  sale- 
brosa  de  tanto  Rege  apud  te  dicendi  provincia  fuit 
demandata  ,  verebar  plurimum  ,  ne  illatus  animo  tuo 
ex  ejus  interitu  dolor  exinde  sane  recrudesceret ,  un- 
de  ipsi  laus  profectura  esset  maxima  et  sempiterna  . 
Ubi  vero  memini  ,   Te  qua  es  insigni  constantia  et 
fortitudine    molestissimam    quamque    vicissitudinem 
strenue  semper  et  aequanimiter  tulisse ,  nihil  autem 
habuisse  antiquius  ,  quam  ut  eos  vel  patrocinio  fo- 
veres  ,  vel  proemiis  alliceres  atque  hortareris  ,  vel 
palam  praedicandos  efiferendosque  curares  ,  quos  aut 
ingenio  aut  opera  aut  consilio  et  auctoritate  de  re- 
publica  deque  religione  benemereri  comperisses  ,  ubi , 
inquam,  mihi  venerunt  in  mentem  haec  atque  alia  egre- 
gia  ac  pene  dlvina  tuae  voluntatls  argumenta  ,  nihil 

porro  neqne  timendum  mihi  neqne  ilucLuancIum  eg- 
se  existimavi ,  quominnsquae  de  amplissimo  Principe 
dicenda  forent  coram  Te  eidem  suprema  solvente  li- 
bere  omnia  dicerem  ,  etiamsi  cum  luctuosae  ejus 
mortis  airocissima  recordatione  necessario  conjun- 
ctum  iri  non  ignorarem  . 

Jam  nt  ad  rem  veniam  hinc  omnis  ducet  ini- 
tium  ,  huc  desinet  oratio  mea  ,  nt  ostendam  VI- 
CTORIUiVI  AMEDEUM  ad  regni  gubernacnla  na- 
tnra  ipsa  plane  factum  ,  educatione  comparatum  , 
usn  et  experientia  regnandi  cnm  suis  tnm  alienis 
se  apprime  idoneum  probasse ,  qni  Regis  partes  pro 
dignitate  sustineret .  Tnnm  est ,  BEATISSIME  PA- 
TER  ,  qno  auctore ,  atqne  anspice  tantum  onns  su- 
sceperim  ,  singulari  humanitate  tua  audiendiqne  di- 
ligentia  ita  me  erigere  et  confirmare,  ut  sin  minus 
pro  rei  praestantia  ,  lociqne  amplitndine  dixero  ,  m 
haec  saltem  videar  conatum  omncm  intendisse  , 

Duo  in  primis  valere  plurimnm  sentio  ,  et  es- 
se  propemodum  necessaria  ,  nt  quis  in  praeclara  qua- 
iibet  facultate  praestare  possit ;  insitam  videlicet  ad 
cjus  rite  inenndam  palaestram  alacritatem  cum  diu^ 
tnrno  ,  improboqne  in  eadem  perlustranda  studio  ,  et 
exercitatione  conjunctam .  Aegre  enim  quae  ad  rem 
opus  fuerint  persequaris  et  calleas  ,  ubi  anirao  in  il- 
lam  hebete  sis  ,  vei  alieno  .  Si  vero  industriam  odc^ 


ris ,  disciplinamqiie  ncglexeris  ,  In  proposito  ad  per- 
currcLiduin  stadio  pari  nniiquam  cum  laude  et  cele- 
ritate  proficies  .  Quod  quidem  eo  potiori  iure  ad  il- 
los  arbitror  pertinere  ,  quibus  incumbit:  ceteris  prae- 
csse  ac  dominari  ;  quo  magis  arduum  et  periculosae 
plenum  aleae  opus  tractare  ipsos  oportet.  Jam  vTro 
quamquam  diffitcri  non  ausim  aliquos  interdum  ex- 
titisse  ,  qui  cum  vel  nullis  vel  parum  solidis  prae- 
ceptis  institutisque  informati  ad  rempublicam  acces- 
sissent ,  graves  ac  solertes  magistratus  aut  principes 
excellenti  quodam  ipsius  naturae  habitu  se  probave- 
re  :  nonnullos  etiam  regnandi  gloria  satis  floruisse  , 
quod  inolita  a  natura  vitia  diligenti  diuturnaque  ope- 
ra  et  labore  eluenda  aut  emendanda  curassent  ;  in- 
ficiari  tamen  posse  neminem  puto  ,  si  quando  cum 
natura  illustri  et  liberali  sapiens  atque  accurata  edu- 
catio  consenserit,  tum  ad  Regis  probatissimi  geren- 
dam  personam  nihil  jam  desiderandum  superesse , 
Quare  ctiamsi  nunquam  ad  regni  culmen  pervenis- 
set  VICTORIUS  ;  nihilominus  ex  hoc  ipso  certo 
ominari  unicuique  liceret  bene  sapienterque  regna- 
tuaim  fuisse  ,  quod  praesentissimis  hisce  praesidiis 
et  adiumentis  ad  regnandum  instructus  foret  ac  com- 
paratus  .  Ne  te  diutius  teneam  ,  BEATISSIME  PA- 
TER  ,  naturam  illi  hac  in  re  largam  et  munificam 
se  praebuisse  facile   possim   evincere  ,    si  in  eorum 


velim  ire  senteiitiam  ,    qui  opinantur   plurimum  ex 

avitis  laudibus  ,    a  sanauinis  communione  in   sobo- 

!cm  derivari  .  Satis  eniai  esset  commemorare  AMA- 

DEOS  ,  EMMANUELES  ,  aliosque  ,  quorum  glo- 

ria  in  Sabaudae  stirpis  ditione  temperanda  ,    rebus* 

que  tam  pace  quam   bello  praeclare  gestis  illustran» 

tla   adhuc  viget   et   vigebit   in   aeternam  memoriam 

posteritatis  .    Ego  vero  cum  facile  patior  majornni 

virtute  laudari  homines  ,  in  quos  quippe  eadem  di^ 

manare  aliqua  ex  parte  valeat  :  tum  illud  experien- 

tia  duce  compertum  habeo  ,    avitae  laudis  germina 

non  raro  ab  nativa  praestantia  degenerare  .    Quam- 

quam  quid  mihi  opus  foret  alibi  argumenta   quaere^ 

re  ,  quae  in  ipso  ,  quem  laudaturus  sum  ?  Principe 

ultro  se  ofTerant  plurima  et  maxima  ? 

Quotiescumque  VICTORIUM  adhuc  puerum 
aut  adolescentulum  rccolo  ,  luculenta  mihi  in  eo  exhi- 
betur  imago  illius  viri  lectissimi ,  quem  Deus  olim 
ad  populi  sui  praesidium  ,  et  regimen  vel  a  primo 
aetatis  flore  selegerat .  Nihil  is  jam  tum  leve  ,  puerile 
nihil  praefcrcbat  .  Pascendo  gregi  a  patre  addictus 
impositum  sibi  munus  strenue  ac  naviter  gerere :  ia 
castris  alacris  ,  et  impavidus  ,  in  aula  modestus  ac 
temperatus  ,  parenti  obsequeos ,  Saulis  dicto  audicns 
quaecumque  idem  jussisset  mature  aggredi  ac  soler- 
fvr  periicere  :    ia  omni  forcuaa  rerumque  vicissitu- 

dine  tueri  officinm  ,  aeqnanimitatem  servare  :  qnibns 

aliisque  hnjnsmodi  probatissimae  indolis  experimen- 

tis  qnasi  prolndens    se  compararet   ad   popnlnm  fre- 

quencissimnm  aequissimis  legibns   institnendnm  ,  ad 

Dei  cukum  a  quovis   ethnicae   snperstitionis    naevo 

vindicandnm  ,  ad  mores  rite  componendos  ,  ad  in- 

fensissimos  hostes  profligandos  ,  ad  acerbissima  vitae 

discrimina  fortiter  obeunda .  At  enim  nonne  his  ap- 

prime  consona  licuit  conspicari  in  VICTORII  pue- 

ritia   et  adolescentia  ad  bona  efc  praeclara  qnaeque 

nati  ingenii  monumenta  ?  In  ejus  scilicet  non  modo 

factis,  sed  vultu  etiam  habituque  corporis  eminebat 

mentis  alacritas  ,  animi  magnitudo  ,  discendi  ardor  ^ 

pietatis  et  continentiae  studium  singnlare .  Praeterea 

difficile  dictu  est,  quo  semper  fuerit  in  parentes  et 

necessarios  amore  et  observantia  ,  in  praeceptores  cu- 

ratoresque  officio,  qna  in  inferiores  facihtate ,  indul-^ 

gentia  in  aequales  ,  miseris  opitulandi  proclivitate , 

honestnm  qnidquam  ,  vel  utile  audentes  fovendi  ex- 

citandiqne   contentione  .    Ut  quod  olim  de  Trajano 

dictnm  accepimus  ,   si  nondnm  satis  constaret  ,  aa 

aliqno  Numine  rectores  terris  darentnr  ,  indubium  ta- 

men  foret  Principem ,  de  qno  sermo  procedit ,  divi- 

nitus.constitutnm  ;  imo  ,  quod  certissimo  Dei  ora- 

culo  de  filio  Jesse  est  praedicatnm  ,  eumdem  fuissein* 

ventuin ,  qui  ex  divini  cordis  sententia  doiioina^^etur  . 


Quid  sl  hacc  oplma  vlrtutum  semina  a  natura 
seu  vedus   a  naturae   provldentissimo  Auctore  ejus 
animo  insita   quotidianis  et  exquisitis  monitis  prae- 
ceptisque  uberibus  quasi  aquls  irrigata  eo  fuerint  sen- 
sim  adducca  ,  ut  nativam  commode  et  abunde  foe* 
cunditatcm  explicarent  ?  Quid  ,  si  cum  egregiis  sum- 
morum  virorum  monumentis  ,  quae  illi  ex  sacra  ee 
profana  historia  suppetere  consueverunt  ,    domestica 
pariter  moderationis  aequanimitatis  beneficentiae  re- 
ligionis  exempla  conspiraverint  ,    quibus  ob  oculos 
passim  obvcrsantibus  ,  subjectis  velutl  facibus  inflam- 
mari    ipsum  necesse  erat   ad  ampllssimam  quamque 
€t  honestissimam  rem  capessendam  vel  excrcendam  ? 
Praesertim  vero  cum  in  parentem  optimum  CARO- 
LUM  EMMANUELEM  spectaret,  de  cujus  magnls 
atque  permultis  in  christianam  aeque  ac  clvilem  rcm- 
publicam  meritis  neque  hic  est  dlcendl  locus,  neque 
plura  dici  possent  quam  quae  adhuc  Europa  grato  ani- 
mi  sensu  et  jucundissima  recordatione  admiratur  et 
praedicat  :    quique  cum  carisslmum  filium  integer- 
rimis ,  eruditissimisque  viris  instltuendum  tradldisset , 
tum  sese  illi  tamquam  exemplar  ad  imitandum  pro- 
posuit ,  in  quo  quidquid  eximium  studio  et  discipli- 
na  didicisset  aptissimis  prope  effictum  coloribus  con- 
templaretur  . 

Verura  tot  inter  ad  Integre  sapienterque  vivenf 

dum  incltamenta  et  subsidia  non  deerant  obstacula 
quae  superare  ,  non  ofTendicula  a  quibus  praecave- 
re  ,  non  hostes  quibuscum  congredi  et  decertare 
illum  oporteret  :  cujusmodi  obtigisse  Davidi  ante- 
quam  solium  conscenderet  divina  testatur  historia  . 
IUos  dico  motus  cupiditatum ,  illas  voluptatis  illece- 
bras  ,  quae  ut  unumquemque  hominum  in  ipso  ju- 
ventutis  flore  acriter  solent  impetere  et  agere  in  trans- 
versum  conantur  ;  ita  multo  ipsos  vehementius  affi- 
cere  dignoscuntur  ,  si  novas  insuper  vires  capianc 
ab  aulae  pompa  et  luxu  ,  a  praeclaris  majorum  in- 
signibus  ,  a  regio  cultu  et  amplitudine ,  a  fucato  as- 
sentatorum  alloquio  ,  aliisque  id  genus  benemultis , 
quibus  redundant  laqueata  principum  tecta  pericu- 
losissimis  animorum  blandimentis  .  At  quam  haec 
ei  fraudem  parare  aut  inferre  vim  poterant ,  qui  jam 
a  teneris  ,  ut  ajunt  ,  unguiculis  nihil  aggredi  nihil- 
que  moliri  consueverat ,  quod  non  ad  rationis  et  ho- 
nestatis  normam  expendisset  ?  Qui  paulo  firmiore 
aevo  cotus  eo  incubuit ,  ut  sapientum  placitis  et  opti- 
marum  disciplinarum  opibus  mentem  imbueret  ani- 
mumque  formaret  :  qui  eam  nactus  temporum  ini- 
quitatem  ,  cum  scriptis  undique  scateret  Europa  pe- 
stiferum  lascivientls  Philosophiae  virus  et  foedissima 
oplnionum  monstra  praeferentibus  ,  illorum  maxime 
lectione  delectabatur ,  unde  purissimum  solidioris  do- 


*■   * 

ctrinae  succum  haurire ,  et  intemeratac  veritatis  de- 
rivare  candorem  in  se  posse  intelligerec  :  qui  deni- 
que  (  quod  rectae  absolutissimaeque  disciplinae  ca- 
put  est  ac  fundamentum  )  illud  haberet  propositum  , 
catholicam  inprimis  religionem  cogitandi ,  agendique 
sequi  magistram  ac  ducem  ,  et  quidquid  ab  illius  vel 
minimum  deflecteret  documentis  atque  institutis  pror- 
sus  refugere  atque  aversari  ?  Noverat  quippe  alteque 
infixum  retinebat  et  luculentis  parentum  exemplis  et 
quotidianis  praeceptorum  monitis ,  et  sua  ipse  in  sa- 
cris  litteris  evolvendis  meditandisque  assiduitate  et 
solertia  ,  nihil  esse  homine  dignius  ,  nihil  ad  vitae 
cursum  honeste  casteque  transigendum  ,  nihil  ad  pu- 
blicam  incolumitatem  felicitatemque  servandam  ac 
provehendam  magis  necessarium  religione  a  Dco  tra* 
dita  et  Christi  ore  expedita  et  commendata  .  In  quam 
nnam  si  intueri  non  desinas  ,  perspectum  habes  cd 
cognitum  quid  vere  utile  sit ,  quid  honestum  ,  quid 
liceat  ,  quid  non  item  ,  quid  tibi  ,  quid  aliis  de^ 
beas ,  qua  ratione  tuis  idem  commodis  et  communi 
humani  generis  bono  certissime  valeas  copioseque 
consulere  .  Mirum  illud  profecto  ac  monstro  simile , 
quod  cum  vel  a  remotissimis  antiquitatis  saecuHs 
omnes  legumlatores  et  gentium  imperio  praefecti 
principes  maximas  curas  et  cogitationes  in  religio- 
nera  intenderinc  ;  nos  in  tanta  ingeniorum  alacrit^=s 


te  et  omnigcnae  eradltionis  lace  eo  devenerimus  ,  uL 
illa  ad  constituendam  gerendamque  rcmpublicam  vix 
ac  ne  vix  quidem  conferri  existimetur  oportere  :  pe- 
ne  ac  si  humana  Societas  ,  ut  valeat  et  coalescat, 
religionis  minime  indigeat  praesidio  ,  et  sibi  relicta 
hominis  ratio  scite  providere  et  praestare  bene  omnla 
possit  ,  quae  singula  in  civili  corpore  membra  suo 
sibi  jure  propria  adsciscunt ,  quaeque  idem  ab  uno- 
quoque  ipsorum  deberi  sibi  contendlt .  Absit  vero , 
ut  tam  prave  tamque  praepostere  non  dlcam  sentiat 
VICTORTUS ,  sed  ne  id  suspicetur  quidem  aut  fin- 
gat,  cui  persuasum  foret,  religione  sublata  ,  fidem 
justitiam  concordiam  veram  quamlibet  solidamque 
virtutem  frustra  inter  mortales  desiderari  ,  eamque 
unam  aptissimum  esse  mutuae  necessitudinis  vin- 
culum  ,  et  praecipuum  felicitatis  tum  prlvatae  tum 
publicae  firmamentum  . 

Qui  ^hoc  fuerit  anlmo  cum  adhuc  inter  prlva- 
tos  ageret ,  quique  tam  praesentibus  ad  bene  regnan- 
dum  opibus  et  incitamentis  adjuvaretur  ,  mlrabimur 
ne ,  quod  regem  exinde  amplissimum  beneficentissi- 
mumque  se  gesserit  ?  Mirandum  foret  potlus  ,  si  quod 
de  Joas  sacris  Hebraeorum  fastis  edocemur  ,  soVio 
potitus  et  aetate  confirmata  a  prlstina  bene  tempera- 
tae  vitae  consuetudine  et  optime  de  aliis  merendi  stu- 
dio  praeter   omnium  expectationcra  defecisset .  Sed 


proposlti  tenax  VICTORIUS  Davlclem  jnstitlt  aemu- 
larl  ,  qui  ubi  primum  Judalcum  populum  regendum 
suscepit,  nihil  reliquum  fecit ,  ut  improborum  vim 
poenae  severitate  coerceret ,  excltatas  regno  superiore 
turbas  et  opinionum  dissidla  componeret  ,  ditionis 
suae  fines  ab  hostlum  impetu  tueretur ,  Israeli  tran- 
quiUitatem  et  copiam  compararet , 

Neque  porro  defult  Principi  nostro  in  ipso  re- 
gnandi  aditu  incommodum  sane  deterrimum  ,  cui  ma- 
ture  foret  occurrendum  .  Gravis  jampridem  invalue- 
rat  Annonae  caritas  ,  quae  majores  in  dies  angustias 
portenderet ,  et  extremam  inopiam  minltaretur  .  Quo 
sese  vertit  in  tanto  discrimine  Rex  humanissimus  ? 
O  plenum  paternae  pietatis  et  sapientiae  consillum  l 
Cum  probe  teneat  hujuscemodi  calamitatls  molem  in 
eam  potlsslmum  Populi  classem  incumbere  ,  quae 
quotldiano  labore  atque  industria  vlctitare  consue- 
vit ,  publica  extra  ordinem  opera  ,  et  substructiones 
indicit  partim  reficlendas  ,  partim  ex  integro  exci- 
tandas  .  Ita  scilicet  et  laborantem  praesenti  ope  mul- 
titudlnem  recreat  atque  sustentat  ,  et  novam  Regni 
sui  commodo  et  ornamento  facere  accessionem  ag- 
greditur .  Datis  interim  gravisslmls  lltteris  ad  com- 
plures  Italiae  aliasque  maritimas  Urbes  ,  et  eo  mis-i 
sis  cum  ingenti  auri  pondere  viris  solertissimls ,  ma- 
gna  inde  frumenti  undique  vis  conquisita ,  atque  ia- 


tra  fines  Taurlnensis  ditionis  propere  coraportata 
squallorem  abstersit  ac  maciem ,  quae  omnlum  vul- 
tus  infecerat  ,  et  corporum  robur  atque  animorum 
laetitiam  subito   revocavit . 

A  tam  faustis  Initiis  jam  tuto  licebat  conllce- 
re  quam  prudens  quam  beneficus  quam  communls 
luilitatls  studiosus  in  omne  reliquum  tempus  futu- 
rus  esset  VICTORIUS  .  Quamquam  non  is  tum  pri- 
mum  Isthacc  animi  ferme  regii  decora ,  et  argumen- 
ta  prae  se  tulit  ;  quippe  quae  multos  ante  annos 
in  eo  coeperant  emlnere  ,  quam  regalem  nactus  es- 
set  potestatem  .  Magna  semper  feretur  VICTORII 
laiis  ob  insignem  ejus  in  bene  ac  salubriter  impe- 
rando  solertlam  ac  facultatem  donec  Taurlnense  vl- 
geblt  Athenaeum  ipslus  in  prlmls  opera  auctorltate 
munificentia  eo  splendorls  ec  dignltatls  provectum  , 
qua  nunc  videmus  excellere  omnis  politlorls  llttera- 
turae  cultu  et  solidlssimae  cujusvls  disclpllnae  glo- 
ria  ubenimaque  ingenlorum  segete  florentlsslmum  . 
Hujusce  autcm  augustl  sapientlae  domlcilil  jam  tum 
jecerat  fundamenta  ,  cum  pecuniam  sibi  a  Parente 
in  privatos  usus  permissam  ultro  devovit  stabillen- 
dae  et  amplificandae  eruditisslmorum  Hominum  so- 
cletati ,  qui  historlae  praesertlm  ,  et  matheseos  laude 
celebrarentur ,  quorum  doctrina  non  solum  exlmlam 
inter  suos  existimationem  illis  conciliavit  ;  sed  tota 


late  Italla  lca  est  pervulgata,  iit  apiid  omnes  magno. 
in  hoiiore  slnt  habitl  ,  qui  de  litterls  ac  lltterarum, 
cultoribus  aliquid  possent  judicare  .  Etenim  qua  mea- 
tis  acle  valebat  minime  vulgarl  ,  mature  compere- 
rat  ,  nihil  esse  humano  generi  magis  frugiferum  ec 
salutare  ,  quam  intelligendl  vls  et  alacrltas  ,  hone- 
stissimarumquc  facultatum  decus  et  Incrementum  .  DI- 
dicerat  itidem  probatlsslmorum  Scrlptorum  testlmo- 
nlo  Romanum  Imperium  sub  Augusto  non  tam  opi- 
bus  armis  potentla  fortltudlne  bellandi  virtute  vln* 
cendi  felicitate  artium  nltore  et  industria ,  quam  rei 
litterariae  studio  atque  amplltudlne  fulsse  maxlme 
commendatum  ;  Graeciam  vero  quamdiu  scientia  ,  ec 
eruditione  praestltlt ,  omni  cum  civUI  tum  bellica  lau- 
de  doml  et  milltlae  praestltisse  .  Quapropter  nullam 
sibi  curara  omlttendam  esse  censuit ,  ut  validlssima 
quae  posset  els  festlnaret  subsldia  ,  quibus  olim  mo- 
derandis  praeficeretur  .  Non  absimili  ductus  consilio 
^genis  et  obscuro  loco  natis  adolescentlbus  asylum 
aperult ,  ubl  et  ad  vitam  necessaria  Illis  suppeterent , 
et  summa  lidem  credendl  agendique  ex  Cathollcae 
Religionis  praescripto  capita ,  et  Italicae  llnguae  ele" 
menta  coramode  accurateque  docerentur ,  Ad  hoc 
leges  atque  instituta  studiosae  juventutl  ad  ingre- 
diendum  firmiterque  Inslstendura  bonarura  artlum  Iter 
excitandae  atque  adjuvandae  quondam  lavecta  resti- 
tuic  amplificavit  confirraavlt , 


Porro  minime  omnium  latebat  VICTORIUM, 
litteras  et  liberalissimas  disciplinas  parum  prodesse 
Reipublicae  ,  nisi  artibus  qua  excolendis  qua  pro- 
vehendis  ad  quotidianos  vitae  usus  transferantur  .  Ne- 
que  enim  satis  est  sibi  cives  scire ,  nisi  re  ipsa  pa- 
lam  fecerint  caeteris  quoque  se  scire.  Neque  Archi- 
medes  Demostenes  Xenophon  tamquam  viri  optimc 
de  patria  meriti  tantopere  praedicarentur ,  si  geome- 
tria  eloquentia  historia  ,  qua  ipsi  mirum  in  modum 
pollebant  ,  ad  retundendum  hostium  impetum  ,  ad 
abjectos  et  despondentes  suorum  animos  erigendos  , 
ad  exercitus  recte  administrandos  duce  uti  atque  adju« 
trice  neglexissent . 

Nimius  sim  ,  BEATISSIME  PATER  ,  si  ea 
omnia  commemorare  velim  ,  quae  praestitit  Rex  for- 
tissimus  ad  Augustam  Taurinorum  aliasque  Urbes 
honestandas  aut  communiendas  ,  ad  explicandum  pro- 
movendumque  commercium  ,  ad  utiles  quaslibet  ac 
quaestuosas  artes  invehendas  expoliendasque  .  Quis 
enim  enumeret  publica  aedificia  ,  quae  ab  ipso  per- 
fecta  sunt ,  aut  a  fundamentis  excitata  ?  Quis  Tem- 
pla ,  quae  plurima  atque  optima  donavit  supellectile 
splendideque  exornavit  ?  Avita  sepulcra ,  quae  Regio 
Ipse  instauravit  cultu  amplificavitque  ?  Quis  idoneas 
recenseat  ac  percommodas  in  tot  abruptis  ,  atque 
asperis  locis  patefactas  vias  ?    Amplas  item  domus 


vMnls  nobili  genere  excipiendis  alenclisqne  Matronis 
destinatas  :  tnm  arces  extructas  ,  atqiie  in  raeliorem 

formam  redactas  ?  Illnd  tamen  praeterire  tacitus  mini- 

me  possum  ,  qnod  ad  mercaturam  expediendam  pro- 

ferendamque  nonnullis  hanc  exercere  solitis  magnam 

argenti  vim  dederit  mutuam  ,    unde  maritimo  com- 

mercio  adaucto  ,  pace  praeterea  cum  Marochii  Re- 

ge  composita  ,  eum  sortitus  est  exitum  ,   ut  naves 

onerariae  ,  Regio  VICTORII  Vexilio  instructae  ad 

remotissimas  ,  et  illis  antea  intentatas  Terrarum  pla- 

gas  cransmiserint .  Quid  de  artibus  dicam  ,  illis  prae- 

sertim   quae   ornatissimae  nobilissimaeque  putantur , 

de  pictura  scilicet  sculptura  musica  aliisque  minime 

vulgaribus  ,  quae  VICTORII  ausplciis  ad  tantum  de- 

cus  pervenere  ,  ut  Italiae  pars  Sardiniae  Regi  sub- 

jecta  cuiquam  etsi  florentissimae  totlus  Europae  Pro- 

vinciae  ea  in  re  vix  invideret? 

Jam  ad  reliqua  festinantem   intercipit  quodam- 

modo  ac  remoratur  Agricultura ,  illa  inquam  ars  pa- 

rens    societatis    populorum  altrix   caeterarum  itidem 

artium  columen  et  firmamentum  .    Cui   quanta  per 

eum  accessio  facta  fuerit  testatur  ab  eodem  consti- 

tutus  spectatissimorum  aeque  ac  rei  agrariae  peritls- 

simorum  hominum  caetus ,  quorum  esset  assiduo  in- 

qulrcre  ,  solerter  expendere  ,  diligenter  curare  ,  quid- 

quid  soli  ubertati  et  frugum  copiae  expedire  potissi- 


mum  videretnr  .   Caeteriim  cnm  mlhi  pTopositura  sit 

de  Rege   hoc  loco  dicere  ,  video  mnlta  VICTORII 

decora    vel  prorsus  praetermlttenda  vel  leviter  prae- 

stringenda  ,  frngalitatem  modestiam  facilitatem"  eis- 

que  simih'a  ,  quibns  privata  caste  ac  temperanter  vi- 

vendi  ratlo  nlti  plurimum  solet  ac  commendari .  Ve- 

rnm  ahqua  haec  inter  occurrunt ,  quae  quasi  cogna- 

tione  quadam  cum  rcglo  munere  et  potestate  conti- 

nentur  ,  nt  alterum  ex  altero  fas  sit  oratori  argue- 

re  et  confirmare  :    cuiusmodl  conjugls  praeclpue  et 

parentis  esse  officia  curamque  rei  famlharis  nemo  in- 

ficietur  .    Hoc  certe  nomine  apud  Caesarem  laudare 

non  dubitavit  regem  Deiotarum    romanae   eloquen- 

tiae  Princeps  ;  eosdemque  ollm  habitos  fulsse  regen- 

dae  multitudini  maxime  idoneos ,  qui  optlmi  patres- 

famihas  haberentur  et  forent,  quique  agrls  colendis 

pascendisque  gregibns  operam  aut  dUIgentiam  inten- 

dlsscnt ,  vetera  sacrae  juxta  ac  profanae  historiae  mo- 

numenta  evincnnt  apertissime  .    Quae  cum  ita  sint 

quis  mihi  jure  succenseat ,  si  VICTORIUM  efferen- 

dum  putem  ex  sincero  animi  affectu  et  indulgentia , 

qua  regiam  Uxorem  est  prosecutus  ;  tum  ex  studlo 

in  prlmis  et  solertla  slngulari ,  qua  ad  liberos  bene 

religloseqne  educandos  semper  incubult  ?  In  quo  pro- 

fecto  Regls  laus  eo  magls  elucet  ,  quod  in  eis  for- 

mandls  regni  sibi  haeredes  et  successores  se  se  for- 


mare  intelllgeret .  Ex  his  qiiam  praeclara  consilii  sa- 
pientiae  moderationis  paternaeque  in  subditos  chari- 
tatis  dederit  experimenta  CAROLUS  EMMANUEL 
cum  primum  imperii  summam  est  nactus  ,  jampri- 
dem  accepimus  ad  nos  uno  omnium  sermone  dela- 
tum  .  Quid  ita  vero  ?  Nonne  haec  tanta  istius  glo- 
ria  et  expectatio  illi  magna  ex  parte  tribuenda  ,  qui 
filio  dulcissimo  nulla  in  re  unquam  defuit  ,  quae 
modo  regiam  quaralibet  virtutem  ei  valeret  inspi- 
rare  ? 

Omnia  hic  commemorare  ,  quae  praestitit  Pater 
amantissimus  idemque  diiigentissimus  ,  ut  subjectis 
sibi  gentibus  amplissimum  post  se  moderatorera  be- 
neficentissimumque  relinqueret ,  necesse  minime  cst 
coram  te  verba  facienti  BEATISSIME  PATER , 
qui  sacra  dignum  purpura  judicaveris  ,  et  in  cura- 
rum  rerumque  gravissimarum  partem  adsciveris  Vi- 
rum  illum  pietate  fide  maturitate  doctrina  nulli  se- 
cundum  ,  cui  VICTORIUS  EMMANUELEM  in- 
stituendum  informandumque  comraiserat .  Eas  potius 
juverit  dotes  dicendo  persequi  ,  quas  certo  proprio- 
que  verbo  regias  appellaveris  :  justitiam  gravitatem 
beneficentiam  liberalitatem  constantiam  aequanimita- 
tem  ,  in  quibus  singulis  qualis  quantusque  fueritVI- 
CTORIUS  si  pro  rei  natura  ,  et  magnitudine  osten- 
dere  aggrediar ,  non  ita  facile  possim  orationis  exi- 


tum  invcnlre  .  Quare  faciam  ,  quoJ  Geographl  so- 
lent,  qui  raulciplicis  lateque  patentis  regionis  ima- 
ginem  satis  angustis  inclusam  spatiis  exhibituri  prac- 
cipuas  tantum  ejus  partes  describere  satagunt  5  quae 
levioris  csse  momenti  cognoverint ,  eorum  inscripto 
Domine  denotatis  .  Esto  igitur  gravem  largum  ju- 
stum  bencficum  experti  sint  qulcumque  tandem  so- 
liti  vel  munere  fungendi  gratia  ei  praesto  esse ,  vel 
ad  etmi  in  rebus  dubiis  aut  profligatis  confugere . 
Eo  tamen  plenius  et  luculentius  in  ipso  se  prodidic 
animi  raagnitudo  atque  constantla ,  quo  praesentius 
adducta  est  in  discrimen  ,  quoque  gravioribus  cum 
obstacuh*s  et  inimlcis  ei  ftiit  conflictandum  . 

Refugit  raens  rccordari  quam  trlste  ,  et  peri- 
culosum  bellum  aliquot  abhinc  annis  Italiae  fines  in- 
vaserit  .  Quanta  cxinde  instarent  mala  non  solum 
ad  populorum  excldium  ,  et  Urbium  agrorumque  va- 
stitatem  ,  verum  etiam  in  morum ,  et  reHgionis  per- 
niciem  jam  ab  aliis  atque  aliis  terrarum  plagis  ad 
nos  fama  pertulerat  .  Jam  pcstlferum  in  ipso  Italiae 
sinu  virus  serpebat :  jam  Italorum  non  paucos  insa- 
na  quaedam  improbae  efTraenataeque  licentiae  cupido 
incesserat.  NuIIum  ex  alia  parte  satls  tLitum  adver- 
sus  impendentia  discrimina  et  calamitatcs  occurre- 
bat  perfugium  ,  nulla  nisi  anccps  optatissimae  tran- 
quinitads  concordlaeque  restituendae  patebat  via  .  Eo 


plane  res  incllnnveraat  ,  ubi  vix  consilio  neccssitas 
locum  relinqueret  .  His  impllcatus  et  circumventus 
angustiis  pacatissimo  Rex  ingenio  in  armis  opera  et 
praesidium  ad  suas  regiones  tutandas  quaerere  impel- 
lltur  .  Incertae  praeliorum  vicissltudines  ,  adversario- 
rum  in  pugnando  ardor  et  pertlnacia  ,  maligna  quae- 
dam  intestini  dissidii  et  defectionis  germlna  nondura 
fortasse  fundltus  extirpata ,  publicae  privataeque  su- 
perioribus  incommodis  imminutae  vires  ardua  omnia 
et  salebrosa  ostendebant  :  non  ea  tamen  erant ,  quae 
Regis  constantissiml  frangere  aut  deiicere  animura 
possent .  Cum  igitur  ancipiti  in  concertando  non  se- 
rael  usus  esset  fortuna ,  nonnulla  etiara  interdum  de- 
trimenta  esset  passus  ,  nunquam  tamen  ab  incoepto 
destitit  ;  et  licet  assiduis  eisque  molestissimis  curis 
laboribusque  attritus  ,  et  adversa  demum  valetudine 
debilitatus  ,  ingentem  belli  raolem  intrepidus  quatuor 
prope  annos  sustlnuit . 

Utinara  constantiae  suae  uberes  illos  percepis- 
set  fructus  ,  quos  oranis  Europa  sperabat  perceptu- 
rum  ,  bonique  omnes  slbi  vehementer  optabant  ,  ei- 
que  votls  communlbus  ominabantur  .  Sed  aliter  illi 
vlsum  est ,  qui  populorum  regumque  sortcs  ex  arbi- 
trio  moderatur  ac  versat  :  cujus  imperio  res  serviunt 
atque  obtemperant  omnes  qnacumque  orbis  patet  uni- 
versus  :  cujus  voluntati  ac  providentiae  probi  honc- 


sniqae  homliies  pariter  ac  perditissimi  quique  morta- 
linm  obsequuiitur  .  Quoties  hic  Hebraei  populi  tri- 
bus  alias  sui  cultum  integrum  inviolatumque  servaii- 
tes ,  in  aliarum  perniciem  compulit  atque  excitavlt, 
si  quae  ab  avitae  reh"gionis  candore  temere  deflexis- 
sent  ?  Quoties  ex  ipso  Abrahami  genere  principes  a 
rnajorum  institutis  et  per  Moisem  tradita  Lege  aberran- 
tes  in  Israelem  armavit  aequisslmls  scelerum  ,  et  perfi- 
diae  supphcils  afhclendum  ?  Facessant  aliquando  si 
quibus  propositum  est  omnia  ad  ratlonls  trutlnam  ex- 
pendere  ,  omnla  apud  eam  in  judiclum  vocare  ,  de 
omnlbus  ex  cjus  sententla  aut  cognitione  decernere  ; 
quique  nihil  non  humanis  consihls  et  vlribus  conce- 
dendum  perperam  arbltrantur  .  Infinitae  ii  tandem 
fasces  submittere  non  graventur  providentisslmaeque 
sapientiae  ,  quae  quo  aequlus  ac  maturius  res  cun- 
ctas  administrat  et  reglt  ,  eo  magls  nostrae  mentis 
aciem  fugit  ac  superat  facultatem  .  Id  slbi  verlssi- 
mum  certlssimumque  semper  proponens  VICTO- 
RIUS  ,  quemadmodum  dlfficlllimls  maxlmeque  perl- 
culosis  temporlbus  nulli  unquam  contentioni  nullique 
pepercit  incommodo ,  ut  pubhco  bono  et  incoluml- 
tati  consuleret ;  ita  si  quid  contra  durum  infestum- 
que  accldit  ,  divinae  sese  ultro  voluntatl  subiiclens 
parl  anlml  firmitate  exceplt  ac  siistullt .  Praestat  hlc 
memoria  repetere  Regem  illum  celebratissimum  posc 


Saiilem  Israeliticae  genti  Deo  auctore  praepositum , 
qiii  qnam  strenuus  fuit  in  teterrimorum  hostium  re- 
tundenda  audacia  et  militiae  laboribus  periculisque 
obeundis ,  tam  fortem  ac  temperatum  se  praebuit  cum 
per  ingratissimi  filii  ambitionem  et  scelus  concitata 
in  eum  imiltitudine  subitae  fugae  acerbissimos  ca- 
sus  atrocissimasque  suorum  injurias  impavidus  devo- 
ravit ;  in  quorum  scilicet  vi  et  impudentia  ultricem 
Dei  dexteram  sibi  inspiciendam  statuisset. 

Aliquot  jam  praeliis  superiores  discesserant  Gal* 
li ,  rumor ,  ut  fit  ,  inclinatam  ad  eos  belli  fortunam 
praeter  veritatem  amplificaverat  atque  improvisum  flu- 
ctuantibus  Populis  metum  injecerat .  Quo  loco  res 
sese  habeant  Regi  nunciatur  .  Is  propere  coacto  pro- 
cerum  concilio  ,  quid  in  tam  praesenti  discrimine 
optimum  factu  sit  diligenter  inquirit  .  Hinc  praesi- 
dia  subeunt ....  Quid  plura  ?  Id  enim  tum  praestitic 
prudentissimus  Rex ,  quod  sibi  pro  suon,im  populo- 
mm  incolumitate  praestandum  esse  duxit  .  Ad  au- 
dendum  scilicet  hortabatur  VICTORIUM  reealis  di- 
gnitas ,  cui ,  si  cederet  non  levem  instare  labem  et 
perniciem  posset  praevidere  .  Subditorum  salus  et  vi- 
ta  agebatur  ,  quae  in  novas  foret  clades  necessario 
obiicienda  ,  si  acie  decernere  institisset .  Vicit  in  mi- 
tissimo  Principe  ,  qui  a  caede  et  sanguine  vehemcn- 
ter  abhorreret  ,  vicic  suorum  amor  ec  pietas  ,  Cer-» 


tam  eorum  incolumltateiii  ec  pacem  incertis  belli 
motibus  et  periculis  etiam  cum  quolibet  juris  aucto- 
ritatisque  regi?e  detrimento  praeferendam  esse  de- 
crevit ;  sic  Davidis  pariter  aequanimitatem  et  man- 
suetudinem  aemulatus  ,  qui  cum  secum  haberet  de- 
lectam  armatorum  manum  extrema  quaeque  pro  eo 
experiri  paratissimam  ,  maluit  a  Regni  Sede  profu- 
gus  et  extorris  proficisci  ,  quam  fidos  corporis  sui 
custodes  omnemque  civitatem  in  apertum  discrimeii 
adducere  .  In  hanc  porro  Princeps  religiosissimus  eo 
facihus  discessit  sententiam ,  quo  magis  exploratum 
habebat  quaecumque  misera  atque  adversa  adhuc  eve- 
nerant ,  certo  Dei  nutu  et  consilio  evenisse  aequis- 
simas  a  mortalibus  impietatis  et  nequitiae  poenas 
expetentis  ,  cujus  idem  arbitrio  Israelitici  regis  exem- 
plo  se  ac  sua  omnia  devoverat . 

Mirum  tibi  fortasse  visum  sit  ,  BEATISSIME 
PATER  ,  quod  de  praestantissimo  Christiani  Prin- 
cipis  decore  ,  validissimoque  rite  ac  sapienter  regnan- 
di  praesidio  atque  adjumento  pietate  videlicet  in  sum- 
mum  universi  Orbis  Dominatorem  et  Catholicae  Re- 
ligionis  studio  vix  quidquam  adhuc  attigerim .  Quae 
ego  quidem  ad  extremam  orationis  partem  censui 
reservanda  ,  non  quod  aut  inter  regias  dotes  levio- 
ris  esse  ponderis  judicaverim  ,  aut  minus  fortassis 
quam  caeteras  VICTORIO  convenire  ,  sed  ut  ex  cla* 


nssimls  et  plLinmis  ,  quae  siib  vitae  exitnm  eomm 
praetulit    argumentis    facili   coniectura  unusquisque 
posset  arguere  quot  quantaque  annis  superioribus  de- 
derit :  quae  profecto  singula  paribus  prosequi  verbis 
aggredientem  a  praestitutis  dicendi  finibus  quam  lon* 
gissime  avocassent .  Ita  scilicet  mihi  opus  non  erit 
immorari  in  ea  expedienda  ,  qua  constanter  antea  usus 
erat  religiosi  hominis  disciplina  ,  modo  intra  dome- 
sticos  parietes,  modo  in  locis  ,  ubi  pubhcus  supre- 
mo  Numini  cultus  solet  adhiberi :  neque  facilitatem 
efFerre,  qua  regalem  solebat  majestatem  delinire  ,  si 
quando  non  dicam  ,  aliquis  Ecclesiae  praesulum  vel 
optimatum  ,  sed  privatus  quisque  Deo  peculiari  no- 
mine  raancipatus    ad  eum  forte  accederet  aut  exhi- 
bendi  ofFicii  gratia ,  aut  opem  et  patrocinium  implo- 
randi :  neque  observantiam  slngularem  praedicare,  qua 
Te  et  augustam  hanc  Petri  Sedem  jam  tum  est  pro* 
secutus  ,  cum  Regem  agere  coepit  omnia  statim  de 
medio  tollere  adortus  ,  si  qua  suberant  ,    semina  et 
incitamenta  simultatis  ,  omnia  itidem  ordinare  et  com- 
ponere ,  quibus  mutua  concordia  foveretur  atque  con- 
sisteret .  Etenim  rem  me  arbitrabor  confecisse ,  si  ea 
tantum  subjecero,  quae  sub  extremum  vitae  spatium 
pie  rdigioseque  gessisse  illum  accepimus  .  Eum  quae- 
so  tibi  propone  diem  funestum  oppido  atque  impor- 
tunum,  quo  VIGTORIUS  improvisa  vi  morbi  gra- 


vlter  pcrculsLis  trepldantlbus  caecerls  et  luctu  conster- 
natis ,  ipse  uiius  vlsus  est  non  tlmere  ,  et  de  instan- 
te  vix  interltu  cogltare  ,  tanta  in  ejus  orc  vultuque 
animi  raagnicudo  tancaque  firmicas  cmlnebat  .  Aii 
non  in  illo  tibi  vlderis  expressam  integerrimi  proba- 
tisslmique  viri  intueri  imaginem ,  qualis  a  Salomone 
commendatur ,  cui  nempe  nullum  mors  angorem  nul- 
lumque  metum  slc  allatura  ,  quique  cum  caste  sa- 
pienter  moderate  aetatem  omnem  transegerlt ,  tantum 
abest ,  ut  extremi  judicli  severitatem  reformidet ,  quin 
potlus  par  benefaccis  proemium  et  immorcalem  glo- 
riae  coronam  praescolecur  ?  Llbencer  supersedeo  a 
commemorandis  verae  solldaeque  piecatis  indicils  , 
quae  ad  supremum  usque  spiricum  exhlbulc  mulca 
ec  luculenca  ,  ne  dum  opclmi  Prlncipis  memoriae 
laudlque  obsequor  ,  inflictum  cordi  tuo  ex  acerbo 
ejus  funere  vulnus  videar  quodammodo  refrlcare  . 
Recolere  pocius  praestiterlc  in  quantam  devenit  jam 
nunc  apud  omnes  bonos  famae  celebritatem  egreglus 
ejus  Successor  ,  qui  regni  sul  inltia  clarissimis  ju- 
scitiae  moderacionis  parsimoniae  prudenciae  rellgio- 
nls  exemplis  consecraveric .  Uc  merico  llceat  de  ipso 
dlcere,  quod  de  Josla  scrlptum  legimus,  quo  ferme 
tempore  flagltla  maxime  invakierant  in  pietate  fir- 
missime  perstitisse  ,  de  amplisslmo  autem  ejus  Pa- 
rente  palam  praedicare,  ipso  vitafuncto  ,  ejus  semen 


ct  glorlam  mlnlme  defecisse .  Mccnm  enim  Ipse  re- 
pntans  ,  quae  CAROLUS  EMMANUEL  ingenii  ani- 
mique  regii  praesetulit  documenta  tum  vel  ab  ineun- 
te  aetate  ,  donec  intra  privatae  conditionis  versatus 
cst  fines  ,  tum  praesertim  ex  quo  avito  solio  con- 
sedit ,  adhuc  spirantem  intueri  mihi  videor  VICTO- 
RIUM  AMADEUM  ,  quem  ad  gravissima  Regis 
munia  scite  diligenterque  obeunda  natura  compara- 
rit,  disciplina  formaverit  ^regnandi  exercitatio  et  con- 
suetudo  perfecerit  et  confirmarit  . 

